laion/Wikipedia-Exotic huggingface dataset:
ლიბერლენდი

ლიბერლენდის თავისუფალი რესპუბლიკა (ჩეხ. Svobodná republika Liberland) ან ლიბერლანდია — თვითგამოცხადებული მიკროსახელმწიფო, რომელიც შეიქმნა 2015 წლის 13 აპრილს. მდებარეობს ხორვატიისა და სერბეთის საზღვარს შორის, დუნაის დასავლეთ სანაპიროზე. ოფიციალურ ლიბერლენდის საიტზე ნახსენებია რომ, სახელმწიფო შეიქმნა სერბეთსა და ხორვატიას შორის არსებულ სადავო ტერიტორიაზე. ახალ სახელმწიფოს უკვე აქვს დროშა, გერბი, კონსტიტუცია, ოფიციალური ვებსაიტი და Facebook გვერდი სლოგანით: „იცხოვრე და მიეცი ნება იცხოვროს“. ↑ ლიბერლენდი — ახალი მიკროსახელმწიფო[მკვდარი ბმული]
ვლადო ბუჩკოვსკი

ვლადო ბუჩკოვსკი (მაკედ. Владо Бучковски; დ. 2 დეკემბერი, 1962, სკოპიე, იუგოსლავია) — მაკედონიელი სახელმწიფო მოღვაწე, მაკედონიის ყოფილი პრემიერ-მინისტრი 2004-2006 წლებში და ორგზის თავდაცვის მინისტრი (2001 და 2002-2004 წწ.). 1986 წელს დაასრულა სკოპიეს წმინდა კირილესა და მეთოდეს უნივერსიტეტის იურიდიული ფაკულტეტი, ხოლო 1992 მაგისტრატურა. 1987-1988 წლებში მუშაობდა მაკედონიის სოციალისტური რესპუბლიკის პარლამენტში ექსპერტად. 1998 წელს გახდა რომაული სამართლის ექსპერტი. 1998-2000 წლებში სახელმწიფო სარჩევნო კომისიის თავჯდომარეა, ხოლო 2000-2001 წლებში სკოპიეს ქალაქის საბჭოს წევრია. 2001 წელს მაის-ნოემბერში და 2002-2004 წლებში თავდაცვის მინისტრია. 2008 წელს ბუჩკოვსკი დაადანაშაულეს T-55-ის სათადარიგო ნაწილების უკანონოდ შეძენაში 2001 წლის კონფლიქტის დროს. სასამართლომ 3,5 წლიანი პატიმრობა მიუსაჯა. ბიოგრაფია
მარიაცელის ბაზილიკა

მარიაცელის ბაზილიკა, აგრეთვე ცნობილი როგორც ქალწულ მარიამის შობის ბაზილიკა (გერმ. Basilica Mariä Geburt, გერმ. Basilika von Mariazell) — კათოლიკური ტაძარი ავსტრიის ქალაქ მარიაცელში. ცნობილია, როგორც ადგილი სადაც ინახება ავსტრიის ეროვნული სიწმინდე ღვთისმშობლის ხის ქანდაკება „Magna Mater Austriae“ (ავსტრიის დიდებული დედა). ეკლესია ატარებს „მცირე ბაზილიკის“ საპატიო წოდებას. წარმოადგენს კათოლიკე მომლოცველთა მთავარ ადგილს ავსტრიაში. ბაზილიკის ოფიციალური საიტი ინფორმაცია ბაზილიკის შესახებ katolik.ru-ზე დაარქივებული 2016-03-04 საიტზე Wayback Machine.
ნიკოლა გრუევსკი

ნიკოლა გრუევსკი (მაკედ. Никола Груевски; დ. 31 აგვისტო, 1970, სკოპიე, იუგოსლავია) — მაკედონიელი სახელმწიფო მოღვაწე, მაკედონიის პრემიერ-მინისტრი 2006-დან 2016 წლამდე, ფინანსთა მინისტრი (1999-2002 წწ.). ემხრობა მაკედონიის ევროკავშირში გაწევრიანებას. 1989-1994 წლებში სწავლობდა ბიტოლის წმინდა კლიმენტ ოჰრიდელის უნივერსიტეტის ეკონომიკურ ფაკულტეტზე. 1998-1999 წლებში უპორტფელო მინისტრი და ვაჭრობის მინისტრია. 1999-2002 წლებში ფინანსთა მინისტრია. გაატარა ფინანსური რფორმა, რომლის გამოც აღიარეს რესპუბლიკის ისტორიაში საუკეთესო ფინანსთა მინისტრად. 2006 წლიდან მაკედონიის პრემიერ-მინისტრია. ბიოგრაფია მთავრობის ოფიციალურ საიტზე დაარქივებული 2021-10-18 საიტზე Wayback Machine. (მაკედონური)(ინგლისური) ↑ ნიკოლა გრუევსკი საიტზე - peoples.ru
ბამბების ნამოსახლარი

ბამბების ნამოსახლარი — არქეოლოგიური ძეგლი, მრავალფენიანი ნამოსახლარი უფლისციხის კლდეში ნაკვეთი ნაქალაქარის დასავლეთით, გორის მუნიციპალიტეტის სოფელ უფლისციხის დასავლეთით 0,5 კმ-ზე, კვერნაქების სამხრეთით, ადუანთხევის მარჯვენა მხარეს, მდინარე მტკვრის მარცხენა ნაპირზე. ადგილ ბამბებში. ნამოსახლარის დიდი ნაწილი დანგრეულია მდინარე მტკვრის ნაპირების ჩამოსვლის და ნიადაგის ეროზიის გამო. იგი შედგება 4 კულტურული ფენისგან, რომლებიც მოიცავს პერიოდს ძვ.წ. IV საუკუნიდან ახ. წ. III საუკუნემდე. კიდევ უფრო ადრეულ ხანას მიეკუთვნება აქ აღმოჩენილი ჩანგზე დამკვრელი თიხის ფიგურა. ბამბების ნამოსახლარის პირველ ფენაში გამოვლინდა ძვ. წ. IV საუკუნის სამაროვანი, რომელიც შედგება პატარა სწორკუთხა ორმოსამარხებისგან. მიცვალებულები ასვენია ძლიერ მოკრუნჩხული, თავით ჩრდილოეთისაკენ, აღმოჩნდა წელშეზნექილი სამაჯურები, მინის მრავალწახნაგა საბეჭდავი მძივები, ფარაკიანი ბეჭდები, სახელოსნო იარაღები, მოხატული, შეღებილი და გაპრიალებული თიხის ჭურჭელი. ბამბების ნამოსახლარის მეორე ფენა ძვ.წ. III-II სს. მიეკუთვნება. აქ გამოვლინდა მედაბული სამოსახლოები — საცხოვრებელი სახლები, მარანი, საკუჭნაო და დამხმარე ნაგებობები. ზოგიერთ საცხოვრებელ სახლში არის ე.წ. ხოვლური ტიპის ღუმელი. სახლებიდან ღუმელები ნაგებია ხითა და თიხით. იატაკი თიხატკეპნილია.რამდენიმე საცხოვრებელი სახლის იატაკით გადახურულია ნამოსახლარის პირველი ფენის სამარხები. ზოგ ადგილას აღმოჩნდა კევრის კოხები, ვაზის სასხლავი დანები, მოხატული, შეღებილი, გაპიარებული და სადა თიხის ჭურჭელი. გვხვდება მოხატული ქვევრები და ყავისფერკეციანი კოლხური ამფორა, თიხის ქანდაკებები და ა.შ. მესამე ფენას შეადგენს ძვ.წ. I საუკუნის ნამოსახლარი და სამაროვანი. ზოგიერთი ორ მოსამართლის იატაკი გამართულია მეორე ფენის ნაგებობათა იატაკზე და ზოგჯერ აზიანებს კიდეც მას. მიცვალებულები აქაც მოკრუნჩხული, თავით ჩრდილოეთისკენ ასვენია. გვხვდება წელშეზნექილი სამაჯურები, მოხატული ჭურჭლის გვიანდელი ვარიანტი. პირველად გამოჩნდა პართული მონეტები. მესამე ფენის ნამოსახლარის საკარმიდამო კომპლექსი მეორე ფენის ნამოსახლარის მსგავსია. შეიცავს საცხოვრებელ ნაგებობას, მარანს, საკუჭნაოს და სხვა დამხმარე სათავსებს. საცხოვრებელი კომპლექსისათვის დამახასიათებელია შუაკერისა და „ხოვლური ღუმელი“. მეოთხე ფენაში I-II საუკუნეების სამაროვანი და ნამოსახლარის ნაკვალევია. ორმოსამარხის ინვენტარიდან აღსანიშნავია რომაული მონეტები. შესწავლა მიმდინარეობს 1958 წლიდან (დ. ხახუტაიშვილი). საყურადღებოა ძვ. წ. III-II საუკუნეების კარ-მიდამო: სახლი, მარანი და ეზო. ამ პერიოდის საცხოვრებელი სახლების ქვეშ აღმოჩნდა ძვ. წ. V-IV საუკუნეების სამარხები. მათ შორის აღსანიშნავია ხელოსანგრავიორის სამარხი (ძვ. წ. IV ს.). ბამბების ნამოსახლარი წარმოადგენდა ანტიკური დროის უფლისციხის გარეუბანს, რომლის მცხოვრებლები მისდევდნენ სოფლის მეურნეობასა და ხელოსნობას. ხახუტაიშვილი დ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 89. ხახუტაიშვილი დ., უფლისციხე, წგნ. 1-2, თბ., 1964-1970; ხახუტაიშვილი დ., ქართული საბჭოთა ენციკლოპედია, ტ. 2, თბ., 1977. — გვ. 182.
ჩიტისთვალა

ჩიტისთვალა (ლათ. Asperula) — ერთ- ან მრავალწლოვან მცენარეთა გვარი ენდროსებრთა ოჯახისა. ბალახები ან ბუჩქბალახებია. 200-მდე სახეობა გავრცელებულია უმთავრესად ხმელთაშუაზღვისპირეთში. კავკასიაში გვხვდება 23 სახეობა (6 ენდემი), საქართველოში — 16, მათგან ერთი Asperula abchasica საქართველოს ენდემია. ჩიტისთვალა იზრდება როგორც მშრალ, ისე ტენიან ფერდობებზე, ტყეში, ბუჩქნარებში, კირქვებზე, მორენებზე, მთის ქვედა სარტყელიდან ალპურ სარტყელამდე. ჩიტისთვალას ღერო შეიცავს მწვანე საღებავს, ფესვი — ყვითელს. ქართული საბჭოთა ენციკლოპედია, ტ. 11, თბ., 1987. — გვ. 140.
მადიტა

ედიტა მალოვჩიჩი (დ. 21 იანვარი, 1978) ცნობილი სასცენო სახელით მადიტა — ავსტრიელი მომღერალი და მსახიობი. მამამისი ბოსნიელი ფოლკლორული სიმღერების შემსრულებელი ქემალ მალოვჩიჩია. მადიტას მუსიკა მერყეობს სინთპოპს, რიტმ-ენდ-ბლუზსა და ჯაზს შორის. დაიბადა ვენაში, ბოსნიელი ფოლკ-შემსრულებლის ქემალ მალოვჩიჩის ოჯახში პირველი ქორწინებიდან. მადიტას განცხადებით მას მრავალი წლის განმავლობაში არ ჰქონია მამასთან კონტაქტი და მასზე „კარგი მოგონებები არ აქვს“. Madita (2005) Too (2008) Pacemaker (2010) Madita Deluxe (2012) ვიკისაწყობში არის გვერდი თემაზე: მადიტა ოფიციალური საიტი დაარქივებული 2018-08-25 საიტზე Wayback Machine. ↑ [https://web.archive.org/web/20141129050522/http://www.alo.rs/v-i-p/svetski-dzet-set/cerka-kemala-malovcica-glumi-bosansko-srpskog-tuzioca/5207 Ćerka Kemala Malovčića glumi bosansko-srpskog tužioca!]. Alo (26 November 2012). დაარქივებულია ორიგინალიდან — 29 ნოემბერი 2014. ციტირების თარიღი: 18 November 2014. ↑ Madita, kćerka Kemala Malovčića, pjevačka zvijezda u Austriji. Radio Sarajevo (17 November 2014). დაარქივებულია ორიგინალიდან — 1 იანვარი 2015. ციტირების თარიღი: 18 November 2014. ↑ Kemalova kćerka Edita Malovčić dobila ulogu u najpoznatijoj seriji u. Express (26 November 2012). დაარქივებულია ორიგინალიდან — 29 ნოემბერი 2014. ციტირების თარიღი: 18 November 2014. ↑ ĆERKA KEMALA MALOVČIĆA: Oca se sećam samo po lošem, možda je hteo da mu deca sama rastu!. Kurir (17 November 2014). ციტირების თარიღი: 18 November 2014. ↑ Madita. Discogs (21 October 2005). ციტირების თარიღი: 18 November 2014. ↑ Too. Discogs (25 January 2008). ციტირების თარიღი: 18 November 2014. ↑ Pacemaker. Discogs (19 February 2010). ციტირების თარიღი: 18 November 2014. ↑ Madita Deluxe. Discogs (20 January 2012). ციტირების თარიღი: 18 November 2014.
ჰერცეგ-ნოვის მუნიციპალიტეტი

ჰერცეგ-ნოვის მუნიციპალიტეტი (ჩერნოგ. Opština Herceg Novi) — მუნიციპალიტეტი მონტენეგროში. ადმინისტრაციული ცენტრი — ქალაქი ჰერცეგ-ნოვი. ჰერცეგ-ნოვის მუნიციპალიტეტის მოსახლეობა 2011 წელს შეადგენდა 30 864 ადამიანს.. ფართობი 235 კმ². ჩერნოგორიის ადმინისტრაციული დაყოფა მუნიციპალიტეტის ოფიციალური საიტი ↑ Population of Montenegro by sex, type of settlement, etnicity, religion and mother tongue, per municipalities 2011
კოლაშინის მუნიციპალიტეტი

კოლაშინის მუნიციპალიტეტი (ჩერნოგ. Opština Kolašin) — მუნიციპალიტეტი მონტენეგროში. ადმინისტრაციული ცენტრი — ქალაქი კოლაშინი. კოლაშინის მუნიციპალიტეტის მოსახლეობა 2011 წელს შეადგენდა 8380 ადამიანს.. ფართობი 897 კმ². ჩერნოგორიის ადმინისტრაციული დაყოფა მუნიციპალიტეტის ოფიციალური საიტი ↑ Population of Montenegro by sex, type of settlement, etnicity, religion and mother tongue, per municipalities 2011
კოტორის მუნიციპალიტეტი

კოტორის მუნიციპალიტეტი (ჩერნოგ. Opština Kotor) — მუნიციპალიტეტი მონტენეგროში. ადმინისტრაციული ცენტრი — ქალაქი კოტორი. კოტორის მუნიციპალიტეტის მოსახლეობა 2013 წელს შეადგენდა 22 601 ადამიანს.. ფართობი 67 კმ². ჩერნოგორიის ადმინისტრაციული დაყოფა მუნიციპალიტეტის ოფიციალური საიტი დაარქივებული 2014-02-18 საიტზე Wayback Machine. ↑ Population of Montenegro by sex, type of settlement, etnicity, religion and mother tongue, per municipalities 2011
ბამბის ხვატარი

ბამბის ხვატარი, კოლოფის ჭია (ლათ. Heliothis obsoleta), მწერი ხვატრისებრთა ოჯახისა. პეპლის ფრთების შლილი - 3-4 სმ. წინა ფრთები ღია მურაყვითელია, უკანა - მოთეთრო. მატლის სიგრძე 5 სმ აღწევს. პეპელა სარეველებზე დებს საშუალოდ 500-მდე კვერცხს. ჭუპრი ზამთრობს ნიადაგში. წელიწადში იძლევა 4-მდე თაობას. ფართოდაა გავრცელებული მსოფლიოს ცხელ სარტყელში. გვხვდება საქართველოშიც. ბამბის ხვატარი ბამბის მნიშვნელოვანი მავნებელია. აზიანებს აგრეთვე თამბაქოს, სიმინდს, პომიდორს, აბუსალათინს, მუხუდოს, სოიას, კენაფს, შვრიასა და სხვა. ბრძოლის ღონისძიებანი: სარეველების მოსპობა, ნიადაგის საგულდაგულო დამუშავება, საზამთრო რწყვა, მცენარის დაზიანებული ნაწილების შევლა და დაწვა. ბამბის ხვატარის მასობრივად გამრავლებისას ნათესის სამჯერადი დამუშავება კონტაქტური ინსექტიციდებით (კალციუმის არსენატით ან ვალციუმის არსენიტით დამუშავებული ბამბის კოპტონის მიმოფანტვა). ქსე, ტ. 2, გვ. 184, თბ., 1977
მოიკოვაცის მუნიციპალიტეტი

მოეკოვაცის მუნიციპალიტეტი (ჩერნოგ. Opština Mojkovac) — მუნიციპალიტეტი მონტენეგროში. ადმინისტრაციული ცენტრი — ქალაქი მოიკოვაცი. მოეკოვაცის მუნიციპალიტეტის მოსახლეობა 2013 წელს შეადგენდა 10 066 ადამიანს.. ფართობი 367 კმ². ჩერნოგორიის ადმინისტრაციული დაყოფა მუნიციპალიტეტის ოფიციალური საიტი ↑ Population of Montenegro by sex, type of settlement, etnicity, religion and mother tongue, per municipalities 2011
ალი და ნინო

ალი და ნინო (აზერ. Əli və Nino) — ყურბან საიდის პოპულარული აზერბაიჯანული რომანი. ნაწარმოებში მოთხრობილია ორი ბაქოელის აზერბაიჯანელი-მუსლიმი ალი ხან შირვანშირისა და ქართველი-ქრისტიანი ნინო ყიფიანის სიყვარულის ისტორია. რომანში მოქმედება კავკასიასა და ირანში პირველი მსოფლიო ომის ფონზე ვითარდება. რომანის სიუჟეტის მოქმედება XX საუკუნის დასაწყისის ძველ ბაქოში (იჩერი-შეჰერი) და მის სიახლოვეს ვითარდება. 2016 წელს გამოვიდა წიგნის ეკრანიზაცია. ვიკისაწყობში არის გვერდი თემაზე: ალი და ნინო Reading Group Guide
ნიკშიჩის მუნიციპალიტეტი

ნიკშიჩის მუნიციპალიტეტი (ჩერნოგ. Opština Nikšić) — მუნიციპალიტეტი მონტენეგროში. ადმინისტრაციული ცენტრი — ქალაქი ნიკშიჩი. ნიკშიჩის მუნიციპალიტეტის მოსახლეობა 2013 წელს შეადგენდა 72 443 ადამიანს.. ფართობი 2 065 კმ². ჩერნოგორიის ადმინისტრაციული დაყოფა მუნიციპალიტეტის ოფიციალური საიტი ↑ Population of Montenegro by sex, type of settlement, etnicity, religion and mother tongue, per municipalities 2011
კატარინა ბულატოვიჩი

კატარინა ბულატოვიჩი (სერბ. Katarina «Kaća» Bulatović / Катарина «Каћа» Булатовић; დ. 15 ნოემბერი, 1984, კრაგუევაცი) — მონტენეგროელი ხელბურთელი. თამაშობს რუმინულ კლუბში „ოლტკიმ რიმნიკ ვილჩაში“ და მონტენეგროს ნაკრებში. 2012 წლის ზაფხულის ოლიმპიადის ვერცხლის პრიზიორი. ევროპის 2012 წლის ჩემპიონი. პროფილი ევროპის ხელბურთის ფედერაციის საიტზე (ინგლისური)
დანკა კოვინიჩი

დანკა კოვინიჩი (სერბ. Данка Ковинић; დ. 18 ნოემბერი 1994, ჰერცეგ-ნოვი, იუგოსლავია) — ჩერნოგორიელი ჩოგბურთელი. ქალთა ტურნირების ათგზის გამარჯვებული. დიდი შლემის იუნიორთა ტურნირის ფინალისტი. იუნიორთა რეიტინგის მეხუთე ადგილოსანი. ჩერნოგორიის პროფილი ჩოგბურთის საერთაშორისო ფედერაციის საიტზე დაარქივებული 2021-01-23 საიტზე Wayback Machine.
ვესნა ზმიიანაცი

ვესნა ზმიიანაცი (სერბ. Весна Змијанац; დ. 4 იანვარი, 1957, ნიკშიჩი, იუგოსლავია) — მონტენეგროელი მუსიკოსი და მსახიობი. მღერის ფოლკს. მან გამოუშვა 13 ალბომი. სასიმღერო კარიერა დაიწყო 1979 წლიდან. მას ზოგჯერ „ფოლკლორის დედოფალს“ უწოდებენ. დაიბადა ნიკშიჩში, მისი მშობლები გაშორდნენ ადრე და გაიზარდა ბებიასთან სერბეთში, კრალევოს მახლობლად. კონცერტებს მართავდა ბულგარეთში, სადაც ასევე მღეროდა ფოლკს. ვესნა ზმიიანაცი კინოფილმების ინტერნეტ-მონაცემთა ბაზაში
კავკასიის ისლამური არმია

კავკასიის ისლამური არმია (აზერ. Qafqaz İslam Ordusu; თურქ. Kafkas İslâm Ordusu) — ოსმალეთის იმპერიის 1918 წლის 10 ივლისს ჩამოყალიბებული სამხედრო დანაყოფი. დანაყოფმა მნიშვნელოვანი როლი ითამაშა პირველ მსოფლიო ომში კავკასიის კამპანიის დროს და სომხეთ-აზერბაიჯანის ომში 1918-20 წწ. სულეიმან გიუნდიუზი, Kafkas İslam Ordusu დაარქივებული 2012-06-20 საიტზე Wayback Machine. , დოკუმენტური, (TRT). ↑ 1.0 1.1 Edward J. Erickson, Order to Die: A History of the Ottoman Army in the First World War, Greenwoodpress, 2001, ISBN 0-313-31516-7, p. 189. ↑ Zekeriya Türkmen, Mütareke Döneminde Ordunun Durumu ve Yeniden Yapılanması (1918-1920), Türk Tarih Kurumu Basımevi, 2001, ISBN 975-16-1372-8, p. 31. (თურქული)
აზერბაიჯანის ხელნაწერთა ინსტიტუტი

აზერბაიჯანის ხელნაწერთა ინსტიტუტი (აზერ. Əlyazmalar İnstitutu) — სამეცნიერო ცენტრი აზერბაიჯანის ეროვნული მეცნიერებათა აკადემიის სისტემაში. დაკავებულია სამეცნიერო-კვლევითი, საარქივო და ბიბლიოთეკური საქმიანობით. ახორციელებს შუასაუკუნოვანი ხელნაწერების შეგროვებას, სისტემატიზაციას, დაცვას, შესწავლას, თარგმნასა და გამოქვეყნებას. ამჟამად ინსტიტუტის საცავი 40000-მდე დოკუმენტს მოიცავს, მათ შორის 11000 ხელნაწერი აზერბაიჯანულ, თურქულ, უზბეკურ, ფარსისა და არაბულ ენებზეა შესრულებული. ეს ტექტები ინფორმაციას შუასაუკუნეების მედიცინის, ასტრონომიის, მათემატიკის, პოეზიის, ფილოსოფიის, სამართლის, ისტორიისა და გეოგრაფიის შესახებ შეიცავს. ინსტიტუტი განთავსებულია ყოფილ ბაქოს მუსლიმ ქალთა სკოლის ისტორიულ შენობაში. უძველესი სამდიცინო ტექსტების კოლექცია ↑ 1.0 1.1 Farid Alakbarli, Esmira Hajiyeva., Medieval Medical Manuscripts from Baku in the Memory of the World Programme of UNESCO(ინგლისური) // Biomedicine International, 2010, № 1, გვ. 37-39.
კავკასიის უნივერსიტეტი (აზერბაიჯანი)

კავკასიის უნივერსიტეტი (აზერ. Qafqaz Universiteti) — კერძო უნივერსიტეტი აზერბაიჯანში. მდებარეობს ქვეყნის დედაქალაქ ბაქოში. უნივერსიტეტი 1993 წელს დაარსდა და ეს პირველი და ერთადერთი უცხოური კერძო უნივერსიტეტია აზერბაიჯანში. 2011 2012 კავკასიის უნივერსიტეტის ოფიციალური საიტი დაარქივებული 2016-01-09 საიტზე Wayback Machine.
ფილიპ ვუიანოვიჩი

ფილიპ ვუიანოვიჩი (ჩერნოგ. Филип Вујановић, Filip Vujanović; დ. 1 სექტემბერი 1954, ბელგრადი, სერბეთი) — მონტენეგროს პრეზიდენტი 2003 წლის 22 მაისიდან 2018 წლის 20 მაისამდე. დაიბადა 1954 წელს ბელგრადში. 1978 წელს დაამთავრა ბელგრადის უნივერსიტეტის იურიდიული ფაკულტეტი. 1980-1981 წლებში ტიტოგრადის საოლქო სასამართლოს მდივანია. 1982-1993 წლებში დაკავებული იყო საადვოკატო საქმით. 1993-1995 წლებში მონტენეგროს იუსტიციის მინისტრია. 1998-2002 წლებში მონტენეგროს მთავრობის თავმჯდომარე. 2003 წლის 11 მაისს აირჩიეს მონტენეგროს პრეზიდენტად. 2006 წელს გამოაცხადა მონტენეგროს დამოუკიდებლობა. 2013 წელს მეორე ვადით აირჩიეს პრეზიდენტად. მონტენეგროს პრეზიდენტი ბიოგრაფია მონტენეგროს პრეზიდენტის საიტზე დაარქივებული 2015-09-24 საიტზე Wayback Machine. (ინგლისური)
ბორისოგლებსკის ეკლესია (გროდნო)

ბორისოგლებსკის (კოლოჟის) ეკლესია (ბელარ. Барысаглебская царква) — ძველი რუსული არქიტექტურული ძეგლი ბელარუსში. მდებარეობს მდინარე ნემანის შემაღლებულ ნაპირზე. ციხესიმაგრეების მთის ძეგლების კომპლექსთან ერთად გამოცხადებულია ისტორიულ-არქიტექტურულ ნაკრძალად. შედის ბელარუსის ხელისუფლების მიერ იუნესკოსთვის შეთავაზებული მსოფლიო კულტურული მემკვიდრეობის სიაში შესატანი ობიექტების ნუსხაში. ინფორმაცია ბორისოგლებსკის ეკლესიის შესახებ დაარქივებული 2011-07-04 საიტზე Wayback Machine. ბელარუსის გლობუსი
ბელოვეჟის ტევრის ეროვნული პარკი

ბელოვეჟის ტევრის ეროვნული პარკი (ბელარ. Нацыянальны парк Белавежская пушча) — ეროვნული პარკი ბელარუსში. მდებარეობს ქვეყნის ჩრდილო-დასავლეთ ნაწილში, ბელარუსის საზღვართან. მოიცავს იუნესკოს კულტურული მემკვიდრეობის სიაში შესულ უნიკალურ ბელოვეჟის ტევრს. ეროვნული პარკი შეიქმნა 1932 წელს და მისი ფართობი 1529.6 კმ²-ია. შეგიძლიათ იხილოთ მედიაფაილები თემაზე „Belovezhskaya Pushcha National Park“ ვიკისაწყობში. ბელოვეჟის ტევრის სენარჩუნებასთან დაკავშირებული საიტი დაარქივებული 2011-01-12 საიტზე Wayback Machine. ბელოვეჟის ტევრის ეროვნული პარკი ბელარუსის ოფიციალურ საიტზე დაარქივებული 2020-05-25 საიტზე Wayback Machine.
ბამბუკი (გვარი)

ბამბუკი (მალაიური bambu), Bambus-ს გვარი. ხისებრი მარცვლოვნების სახელწოდება. მისი სამშობლოა აზიის, აფრიკის და ამერიკის ტროპიკები და სუბტროპიკები. საქართველოში გავრცელდა XIX საუკუნის 70-იან წლებში ჩრდილოეთ განედის ცნობილი სახეობები: ჩინური მადაკე, იაპონური მადაკე, მოსო და სხვა. სულ 20 სახეობა. ზოგიერთი სახეობის ღეროს სიმაღლე 20-30 მ აღწევს. იყენებენ ავეჯის, კიბეების, სათხილამურო ჯოხების, წყალსადენი მილების, საყრდენების, ქაღალდისა და სხვების დასამზადებლად. საქართველოში ბამბუკს 1000 ჰა უჭირავს. უმთავრესად იზრდება შავი ზღვის სანაპირო რაიონებში. აგრეთვე ბამბუკი ბამბუკისებრთა ქვეოჯახის მარცვლოვნების საერთო სახელწოდება. ლეკვეიშვილი ი., ენციკლოპედია „საქართველო“, ტ. 1, გვ. 348, თბ., 1977 ვიკისაწყობში არის გვერდი თემაზე: ბამბუკი (გვარი) Bamboo Structural Design ISO Standards Resources on Bamboo დაარქივებული 2011-06-25 საიტზე Wayback Machine. Bamboo Art(Video) დაარქივებული 2013-12-11 საიტზე Wayback Machine.
ბარის ნავსადგური (მონტენეგრო)

ბარის ნავსადგური (ჩერნოგორული: Luka Bar, Лука Бар, ჩსბ: LUBA დაარქივებული 2013-07-07 საიტზე Wayback Machine. ) — ჩერნოგორიის მთავარი საზღვაო პორტი. ის მდებარეობს ბარში. 1571 წელს ოსმალეთის მიერ დაპყრობამდე ის შკოდერის პორტად გამოიყენებოდა. ბარის დაპყრობის შემდეგ თურქებმა იქ მცირე პორტი ააშენეს. პორტის განვითარება 1878 წლამდე თურქების მიერ ხდებოდა, შემდეგ მონტენეგრო გახდა დამოუკიდებელი და ბარი მას გადაეცა. ახალი პორტის მშენებლობას ოფიციალურად ჩერნოგორიის მეფის ნიკოლა I–ის დროს 1905 წლის 23 მარტს ჩაეყარა საფუძველი. პორტის დიზაინი შექმნა იტალიელმა კოენ კაგლიამ და ის წლიურად 3 მილიონი ტონა ტვირთის გატარებაზე იყო გათვლილი. პორტმა ფუნქციონირება 1909 წლის 23 ოქტომბერს დაიწყო. მეორე მსოფლიო ომის დროს, 1944 წელს გერმანულმა არმიამ უკან დახევისას ის თითქმის მთლიანად გაანადგურა. რეკონსტრუქცია 1950 წელს დაიწყო და პირველი ფაზა 1965 წელს დასრულდა. მეორ ფაზის დასრულებამდე (რომელიც წლიურად 5 მილიონი ტონა ტვირთის გატსარებას გულისხმობდა) 1979 წელს მოხდა ძლიერი მიწისძვრა და თითქმის პორტის მოწყობილობების ნახევარი დაზიანდა. შემდგომი განახლება დაიწყო 1981 წელს და დასრულდა 1983–ში. დღეისთვის პორტის ტვირთგამტარიანობა არის 5 მილიონი ტონა წელიწადში. ამ ეტაპზე პორტი მუშაობს წაგებაზე, რადგან ჩერნოგორიის ბაზარია არის მცირე და ვერ უზრუნველყოფს მის მთლიან დატვირთულობას. RO - RO ტერმინალი ხის მასალის ტერმინალი კონტეინერების ტერმინალი ზოგადი ტვირთის ტერმინალი მოცულობითი ტერმინალი მარცვლეულის ტერმინალი თხევადი მასის ტერმინალი მგზავრების ტერმინალი მოძრაობს ერთი ხაზი ბარის მიმართულებით. (ჩერნოგორიული) (ინგლისური) Official Website (ჩერნოგორიული) (ინგლისური) Listing on the Montenegro Stock Exchange დაარქივებული 2013-07-07 საიტზე Wayback Machine.
ბამბუკი (მრავალმნიშვნელოვანი)

საკუთარი სახელი ბამბუკი შეიძლება აღნიშნავდეს: ბამბუკი — Bambus-ს გვარი ბამბუკისებრთა — ქვეოჯახის მარცვლოვნების საერთო სახელწოდება.
ბელარუსის რკინიგზა

ბელარუსის რკინიგზა (ბელარ. Беларуская чыгунка) — ბელარუსის სარკინიგზო ქსელის ოპერატორი. ეს არის სახელმწიფო გაერთიანება, რომელიც ექვემდებარება ბელარუსის ტრანსპორტისა და კომუნიკაციების სამინისტროს. მის შემადგენლობაში შედის იურიდიული სტატუსის მქონე 66 ორგანიზაცია და სამი წარმომადგენლობა. ბელარუსის რკინიგზის მართვის აპარატს წარმოადგენს ბელარუსის რკინიგზის სამმართველო. ბელარუსის რკინიგზა დაკავშირებულია შემდეგი ქვეყნების რკინიგზებთან: ლატვია (ლატვიის რკინიგზა), ლიეტუვა (ლიეტუვის რკინიგზა), პოლონეთი (პოლონეთის სახელმწიფო რკინიგზა), რუსეთი (რუსეთის რკინიგზა) და უკრაინა (უკრაინის რკინიგზა). კომპანიის ოფიციალური საიტი დაარქივებული 2021-04-26 საიტზე Wayback Machine. ბელარუსის რკინიგზა
ტოჰოკუ

ტოჰოკუ (იაპონ. 東北地方) — რეგიონი იაპონიაში, კუნძულ ჰონსიუს ჩრდილო-აღმოსავლეთ ნაწილში. მისი ცენტრია მიაგის პრეფექტურა. რეგიონის შემადგენლობაშია 6 პრეფექტურა: აკიტა, აომორი, ფუკუსიმა, ივატე, მიიაგი და იამაგატა. ჩრდილოეთით ცუგარუს სრუტით გამოყოფილია ჰოკაიდოსაგან, დასავლეთით შემოსაზღვრულია იაპონიის ზღვით, აღმოსავლეთით წყნარი ოკეანით, სამხრეთით კანტოს რეგიონით, ხოლო სამხრეთ-დასავლეთით ტიუბუს რეგიონით. ტყეებით დაფარული ტერიტორია მთიანია ან ბორცვიანი, დამახასიათებელია ნოტიო, კონტინენტური კლიმატი. ფართობი 66 889,55 კმ², 2015 წლის მდგომარეობით ტოჰოკუს რეგიონში ცხოვრობდა 9 020 531 ადამიანი. ↑ Nussbaum, Louis-Frédéric. (2005). Tōhoku in Japan Encyclopedia, p. 970 Google წიგნებში
ბამბუკისებრნი

ბამბუკისებრნი (Bambusoideae) — მარცვლოვანთა ქვეოჯახი, რომელსაც ზოგჯერ ცალკე ოჯახადაც გამოყოფენ. უმრავლესობა მრავალწლოვანი ფესურიანი მცენარეა, აქვს უხვად დატოტვილი გამერქნებული ღერო. სიმაღლე ზოგჯერ 40 მ აღემატება. დიამეტრი 30 სმ-მდეა. ფოთოლი ხალთიანი და მოკლე ყუნწიანია. ყვავილებს ჩვეულებრივ 6 მტვრიანა აქვს. ყვავილობს ან ყოველ წელს, ან რამდენიმე ათეულ წელში ერთხელ. ყვავილობის შემდეგ ბევრი ბამბუკისებრნის მიწისზედა ნაწილი კვდება. სახეობათა უმრავლესობა (600) სამხრეთ-აღმოსავლეთ აზიისა და მალაია არქიპელაგის ტროპიკებსა და სუბტროპიკებშია გავრცელებული. მცირე ნაწილი, რომელიც შეგუებულია ზომიერ ჰავას, ველურად იზრდება აღმოსავლეთ აზიაში. სახალინსა და კურილის კუნძულებზე გვხვდება რამდენიმე სახეობა. დაახლოებით 20 სახეობა კულტივირებულია საქართველოს შავი ზღვის სანაპიროზე - უფრო ბათუმის რაიონში, სადაც შემოიტანეს XIX საუკუნის II ნახევარში. სამრეწველო მნიშვნელობა აქვს Pleioblastus-ის, Phyllostachys-ისა და ნაწილობრივ Arundinaria-ს სახეობებს, დანარჩენი კი მოშენებულია დეკორატიული მცენარედ. საქართველოში ბამბუკის სამრეწველო პლანტაციას 30 ჰა-ზე მეტი უკავია. ერთეული ნარგავები გვხვდება აღმოსავლეთ საქართველოშიც. ბამბუკისაგან აშენებენ ხიდებს, მსუბუქ სახლებს, ტივებს, ამზადებენ ავეჯს, ჭილოფებს, კალათებს, ქაღალდსა და სხვა. ხმარობენ წყალსადენ მილებად, ნორჩ ყლორტს იყენებენ საჭმელად, ზოგიერთი სახეობის გულგული შეიცავს ტკბილ წვენს, რომლისგანაც ბამბუკის შაქარს ამზადებენ. ქართული საბჭოთა ენციკლოპედია, ტ. 2, თბ., 1977. — გვ. 184.
კაკანის ნახშირის საბადო

კაკანის ნახშირის საბადო — ნახშირის საბადო ბოსნია და ჰერცეგოვინაში. მდებარეობს ზენიცა-დობოის კანტონში. საბადოს 440 მილიონი ტონა მურა ნახშირის მარაგი აქვს. ეს ნახშირის ერთ-ერთი უდიდესი მარაგია ევროპასა და მთელ მსოფლიოში. საბადოს წლიური საწარმოო სიმძლავრე 0.9 მილიონი ტონა ნახშირია. ↑ Mineral deposits of Bosnia and Herzegovina. eihp.hr (2012). დაარქივებულია ორიგინალიდან — 2014-03-01. ციტირების თარიღი: 2013-07-04.
კამილა სპარვი

კამილა სპარვი (შვედ. Camilla Sparv; დ. 3 ივნისი, 1943) — შვედი მსახიობი. დაიბადა შვედეთის დედაქალაქ სტოკჰოლმში. სხვადასხვა დროს ითამაშა ფილმებში: „მკვლელის ქუჩაბანდი“ (1966), „უსიამოვნება ანგელოზებთან“ (1966), „დავალება K“ (1968), „მაკენას ოქრო“ (1969), „სწრაფი დაშვება“ (1969), „ბერძენი მაგნატი“(1978) „კაბობლანკო“ (1980) და სატელევიზიო სერიალებში „დეტექტივ როკფორდის დოსიე“, „სიყვარულის ნავი“ და „ჰავაი ხუთი-O“. ინგერ კნუდსონის როლის შესრულებისთვის ფილმში „სასიკვდილო სიმხურვალე კარუსელზე“ (1966) მიენიჭა ოქროს გლობუსი (1967). ერთ დროს დაქორწინებული იყო ამერიკელ კინოპროდიუსერზე რობერტ ევანზზე. მეორე ქორწინებიდან ორი შვილი ჰყავს. 1994 წელს მესამეჯერ დაქორწინდა. კამილა სპარვი ამჟამად ფილმებში აღარ თამაშობს. კამილა სპარვი კინოფილმების ინტერნეტ-მონაცემთა ბაზაში
ბამი (მრავალმნიშვნელოვანი)

საკუთარი სახელი ბამი შეიძლება აღნიშნავდეს: ბამი — ერთწლოვანი მცენარე ბამი — ბგერის აღმნიშვნელი ბამი — ტბა